Javaslat A TANÁCS HATÁROZATA a Moldovai Köztársaságnak a pán-euromediterrán preferenciális származási szabályokról szóló regionális egyezményhez való csatlakozása iránti kérelme tekintetében az Európai Unió által az ezen egyezmény által létrehozott vegyes bizottságban képviselendő álláspontról /* COM/2014/0110 final - 2014/0058 (NLE) */





INDOKOLÁS 1. A JAVASLAT HÁTTERE A pán-euromediterrán preferenciális származási szabályokról szóló regionális egyezmény[1] (a továbbiakban: az egyezmény) olyan termékek származásával kapcsolatban állapít meg rendelkezéseket, amelyek a szerződő felek közötti releváns megállapodások hatálya alá tartozó kereskedelem tárgyát képezik. Az egyezmény 5. cikkének (1) bekezdése szerint harmadik felek is az egyezmény szerződő feleivé válhatnak, ha a csatlakozni kívánó ország vagy terület legalább az egyik szerződő féllel preferenciális származási szabályokról rendelkező, hatályban lévő szabadkereskedelmi megállapodást kötött. Az egyezmény 2. cikkének (2) bekezdése szerint az egyezmény alkalmazásában „harmadik fél” bármely környező ország vagy terület, mely nem szerződő fél. A Moldovai Köztársaság 2013. július 17-én nyújtotta be az egyezmény letéteményeséhez (az EU Tanácsának Főtitkársága) az egyezményhez való csatlakozás iránti írásbeli kérelmét Kérelmében a Moldovai Köztársaság jelezte, hogy tagja az Albánia, Bosznia-Hercegovina, Macedónia Volt Jugoszláv Köztársaság, a Moldovai Köztársaság, Montenegró, Szerbia és Koszovó[2] között létrejött Közép-európai Szabadkereskedelmi Megállapodásnak. Ennek következtében a Moldovai Köztársaság az egyezmény hat szerződő felével kötött szabadkereskedelmi megállapodást, és eleget tesz az egyezmény 5. cikkének (1) bekezdésében meghatározott feltételeknek ahhoz, hogy szerződő féllé váljon. Kérelmében a Moldovai Köztársaság az is jelezte, hogy a pán-euromediterrán preferenciális származási szabályokról szóló egyezményhez való csatlakozás az EU-val kötendő mélyreható és átfogó szabadkereskedelmi megállapodásról[3] folytatott tárgyalások keretében tett kötelezettségvállalás volt, és az ország nemrégiben zárta le a Törökországgal kötendő szabadkereskedelmi megállapodásról szóló tárgyalásokat. A kérelmet ezért az egyezménnyel létrehozott vegyes bizottsághoz kell benyújtania az egyezmény 4. cikke (3) bekezdésének b) pontjának alkalmazásában egy olyan határozat elfogadása érdekében, amely a Moldovai Köztársaságot az egyezményhez való csatlakozásra kéri fel. A vegyes bizottságban az Európai Unió által képviselendő álláspontot a Tanács határozza meg. A Bizottság szerint a Moldovai Köztársaság csatlakozása miatt nincs szükség az egyezmény 4. cikke (3) bekezdésének c) pontjában említett átmeneti intézkedésre. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI Az egyezmény szerződő feleit az egyezmény által létrehozott vegyes bizottság 2013. október 29-i ülésén tájékoztatták e kérelemről. Külső szakértő bevonására nem volt szükség. Ezen felül nem volt szükség hatásvizsgálatra, mivel a harmadik fél által az egyezményhez való csatlakozásnak csupán az a feltétele, hogy e harmadik fél az egyezmény legalább egy szerződő felével hatályban lévő szabadkereskedelmi megállapodást kötött. 3. A JAVASLAT JOGI ELEMEI A tanácsi határozat jogalapja az Európai Unió működéséről szóló szerződés 207. cikke (4) bekezdésének első albekezdése, összefüggésben 218. cikkének (9) bekezdésével. A javaslat az Unió kizárólagos hatáskörébe tartozik. A szubszidiaritás elve ezért nem alkalmazható. Javasolt aktus: tanácsi határozat. 2014/0058 (NLE) Javaslat A TANÁCS HATÁROZATA a Moldovai Köztársaságnak a pán-euromediterrán preferenciális származási szabályokról szóló regionális egyezményhez való csatlakozása iránti kérelme tekintetében az Európai Unió által az ezen egyezmény által létrehozott vegyes bizottságban képviselendő álláspontról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével, tekintettel a pán-euromediterrán preferenciális származási szabályokról szóló regionális egyezményre[4], tekintettel az Európai Bizottság javaslatára, mivel: (1) A pán-euromediterrán preferenciális származási szabályokról szóló regionális egyezmény (a továbbiakban: az egyezmény) 2012. december 1-jén lépett hatályba. (2) Az egyezmény 5. cikkének (1) bekezdése szerint harmadik felek is az egyezmény szerződő feleivé válhatnak, ha a csatlakozni kívánó ország vagy terület legalább az egyik szerződő féllel preferenciális származási szabályokról rendelkező, hatályban lévő szabadkereskedelmi megállapodást kötött. (3) A Moldovai Köztársaság 2013. július 17-én nyújtotta be az egyezmény letéteményeséhez az egyezményhez való csatlakozás iránti írásbeli kérelmét. (4) A Moldovai Köztársaság tagja az Albánia, Bosznia-Hercegovina, Macedónia Volt Jugoszláv Köztársaság, a Moldovai Köztársaság, Montenegró, Szerbia és Koszovó[5] között létrejött Közép-európai Szabadkereskedelmi Megállapodásnak. Ennek következtében a Moldovai Köztársaság az egyezmény hat szerződő felével kötött szabadkereskedelmi megállapodást, és eleget tesz az egyezmény 5. cikkének (1) bekezdésében meghatározott feltételeknek ahhoz, hogy szerződő féllé váljon. (5) Az egyezmény 4. cikke (3) bekezdésének b) pontja szerint a vegyes bizottság határozatot hoz harmadik feleknek az egyezményhez való csatlakozásáról. (6) Az Európai Unió által az ezen egyezmény által létrehozott vegyes bizottságban képviselendő álláspont az, hogy a Moldovai Köztársaságot az egyezményhez való csatlakozásra felkérő határozat elfogadása mellett szavazzon, ELFOGADTA EZT A HATÁROZATOT: 1. cikk A Moldovai Köztársaságnak a pán-euromediterrán preferenciális származási szabályokról szóló regionális egyezményhez való csatlakozása iránti kérelme tekintetében az Európai Unió által az ezen egyezmény által létrehozott vegyes bizottságban képviselendő álláspontot a vegyes bizottságnak az ezen határozathoz csatolt határozattervezetére kell alapozni. Az Uniót a vegyes bizottságban képviselő személyek a Tanács további határozata nélkül elfogadhatnak kisebb módosításokat a határozattervezethez. 2. cikk A vegyes bizottság határozatát az elfogadását követően az Európai Unió Hivatalos Lapjában ki kell hirdetni. Kelt Brüsszelben, a Tanács részéről az elnök [1] HL L 54., 2013.2.26., 4. o. [2] Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével. [3] A mélyreható és átfogó szabadkereskedelmi megállapodást a 2013. november 28–29-én Vilniusban sorra kerülő keleti partnerség csúcstalálkozón kezdeményezték. [4] HL L 54., 2013.2.26., 4. o. [5] Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.